SR ลงนามสัญญา AOT ลุยบริหารจัดการอาคารจอดรถสนามบินเชียงใหม่
SR ลงนามสัญญา AOT ลุยบริหารจัดการอาคารจอดรถสนามบินเชียงใหม่
20 ส.ค. 2561

บริษัท สยามราช จำกัด (มหาชน) หรือ SR เปิดเผยข้อมูลผ่านระบบสารสนเทศตลาดหลักทรัพย์แห่งประเทศไทย (ตลท.) ถึงความคืบหน้าการเข้าลงทุนในโครงการบริหารจัดการพื้นที่อาคารจอดรถยนต์ ณ ท่าอากาศยานเชียงใหม่ กับบริษัท ท่าอากาศยานไทย จำกัด (มหาชน) หรือ AOT คือ โครงการที่จอดรถยนต์ ผ่านบริษัท เอสอาร์ คอมเมอร์เชียล โฮลดิ้ง จำกัด (SRCH)
ล่าสุดเมื่อวันที่ 6 ส.ค.ที่ผ่านมา SRCH ได้ทำการจดทะเบียนจัดตั้งบริษัทย่อยชื่อ บริษัท ซีเอพีเอส จำกัด (CAPS) ซึ่ง SRCH ถือหุ้นร้อยละ 63.99999 เพื่อเข้าลงทุนในโครงการที่จอดรถยนต์แล้ว และเมื่อวันที่ 17 ส.ค. CAPS ได้เข้าลงนามในสัญญาอนุญาตให้ประกอบกิจการโครงการบริหารจัดการอาคารจอดรถยนต์ ณ ท่าอากาศยานเชียงใหม่ และสัญญาเช่าที่ดิน ณ ท่าอากาศยานเชียงใหม่เสร็จสิ้นแล้ว